10. การควบคุมภายใน

บริษัทฯได้ให้ความสำคัญในแนวทางที่จะสร้างมาตรฐานการปฏิบัติงานในองค์กรให้เป็นที่ยอมรับ
และเชื่อถือต่อผู้ถือหุ้นนักลงทุน หน่วยงานราชการ องค์กรธุรกิจ และสถาบันการเงินต่างๆ
มาเป็นลำดับ แม้ว่าบริษัทฯ
เองมีข้อจำกัดในขนาดขององค์กรที่เป็นขนาดเล็กจึงเป็นข้อจำกัดบังคับที่สำคัญเมื่อคำนึงถึงงบประมาณในการที่จะใช้ในโครงการต่างๆ
ในกระบวนการควบคุมภายในที่จะทำให้ระบบการทำงานมีความถูกต้อง รวดเร็ว โปร่งใส
ตรวจสอบได้ และสอดคล้องกับกระแสการเปลี่ยนแปลงของโลกธุรกิจ ซึ่งบริษัทฯ
มั่นใจว่าแนวทางของบริษัทฯ
สอดคล้องกับนโยบายของตลาดหลักทรัพย์แห่งประเทศไทยที่จะส่งเสริมให้บริษัทจดทะเบียนเสริมสร้างระบบการบริหาร
และกำกับองค์กรที่ดี (Good Corporate
Governance)ให้มีความเข้มแข็งและสากลมากขึ้นเป็นลำดับ โดยกำหนดให้มีคณะกรรมการตรวจสอบ
(Audit Committee)จำนวน 3 ท่านและบริษัทฯ
ได้จัดตั้งหน่วยงานตรวจสอบภายในซึ่งขึ้นตรงต่อคณะกรรมการบริษัทมาตั้งแต่ปี 2542 จนถึงปัจจุบัน

จากที่บริษัทฯ ได้ผลักดันนโยบายให้หน่วยงานตรวจสอบภายใน
ทำงานจริงจังมากขึ้นตามลำดับโดยเฉพาะการมุ่งเน้นสู่กระบวนการสร้างความเข้าใจและการยอมรับให้เกิดมากขึ้นในทุกระดับ
ตั้งแต่ระดับคณะกรรมการบริษัท ผู้บริหาร หัวหน้างาน และระดับพนักงาน แต่อย่างไรก็ตาม
คาดว่ากระบวนการทำงานของหน่วยงานนี้ยังคงต้องการทุ่มเททั้งเวลา งบประมาณ
บุคคลากรที่มีความสามารถ ความยอมรับ การให้ความร่วมมือกันต่อไป
เพื่อให้กระบวนการทำงานสามารถไหลเลื่อนทำงานต่อไปได้อย่างต่อเนื่อง
จนสามารถคาดหวังผลการดำเนินงานได้ในระดับที่สูงขึ้นต่อไป

จากสภาพธุรกิจปัจจุบันเป็นภาวะของความยากลำบากในการควบคุมความเสี่ยงและความไม่แน่นอนในการดำเนินธุรกิจสูงพร้อมกับสภาพการแข่งขันของอุตสาหกรรมโดยตรงและโดยอ้อมของบริษัทมีการเปลี่ยนแปลงรวดเร็วมากขึ้นมาเป็นลำดับ
จนทำให้มีหลายผลิตภัณฑ์ของบริษัทไม่สามารถเพิ่มยอดขาย ทำกำไร
จนบางผลิตภัณฑ์อาจไม่สามารถทำรายได้ต่อไปได้ ซึ่งบริษัทต้องทำงานหนักในการหารายได้มาทดแทน
ต้องอยู่ในสภาพที่ต้องเผชิญกับทุกสภาพปัญหาที่ทำให้องค์กรต้องทุ่มเททั้งเวลา งบประมาณ
และบุคลากรทั้งในระดับผู้บริหารและพนักงานในการหารายได้มากกว่างานการพัฒนาระบบงานและงานการควบคุมภายใน
แต่ในขณะเดียวกันก็พยายามเชื่อมโยงการไหลเลื่อนของการดำเนินงานปกติขององค์กรในทุกช่วงให้สื่อเข้าถึงกับงานการประเมินความเสี่ยงขององค์กรในทุกๆด้านเท่าที่จะทำได้
เช่น
การมุ่งเน้นการจัดทำแผนงานประจำปีให้ชัดเจนสามารถใช้เป็นตัวชี้วัดผลการดำเนินงานในแต่ละแผนก
แต่ละตัวบุคคลเพื่อที่จะกำหนดระดับผลตอบแทนให้ตามผลงานที่เกิดขึ้นได้เพื่อประโยชน์ในการควบคุมและสอบทานการดำเนินงานตามภารกิจที่ได้รับมอบหมายได้ในระดับหนึ่ง
เป็นต้น

คณะกรรมการตรวจสอบ

ในการร่วมทำงานกับคณะกรรมการ ผู้บริหารและพนักงาน
นอกจากต้องเร่งดำเนินงานที่จำเป็นต้องทำต่อเนื่องและต้องแก้ไขปัญหาอุปสรรคจากสภาพของงานที่อยู่ในลักษณะปัญหาเฉพาะหน้าเพื่อขยับไปให้พ้นสภาพปัญหาให้เร็วขึ้น
เพื่อมีเวลาเพียงพอในการทำงานและคาดหวังได้มากขึ้นจนถึงระดับที่จะสามารถวางแผนการทำงานในเชิงรุก
รวมทั้งเชื่อมโยงงานมาตราฐานต่างที่มีอยู่ในองค์กรให้สามารถสอดรับกันทั้งในทางตรงและอ้อมต่อเป้าหมายสุดท้ายร่วมกันคือยกระดับมาตราฐานที่มีอยู่ให้มากขึ้น

คณะกรรมการตรวจสอบ ได้ร่วมกิจการตามหน้าที่และความรับผิดชอบโดยสรุปคือ

1.  ร่วมประชุมการซักซ้อมและวางแผนงานตรวจสอบบัญชีบริษัทระหว่างฝ่ายบัญชีและผู้ตรวจสอบบัญชีบริษัท
    โดยได้แลกเปลี่ยน
    ชี้แจงประเด็นในการเร่งรัดให้มีการร่วมมือกันตามกรอบเวลาและข้อจำกัดที่มีอยู่
    โดยจะมีประเด็นที่รวมกันปรับปรุงให้ดีขึ้น

2.  ร่วมประชุมและสอบถามฝ่ายบริหารในการสอบทานความมีประสิทธิผลในด้านสภาพแวดล้อมของการควบคุม
    กระบวนการประเมินความเสี่ยง กิจกรรมควบคุม ระบบสารสนเทศและการสื่อสารข้อมูล
    และระบบการติดตามและประเมินผล
    ซึ่งฝ่ายจัดการชี้แจงและแลกเปลี่ยนความเห็นโดยได้ปฏิบัติตามควรแล้ว
    และจะเร่งรัดให้มีความคืบหน้ามากขึ้นตามลำดับต่อไป

3.  ร่วมสอบทานงบการเงินประจำปี 2546 ของบริษัทฯ ก่อนเสนอต่อที่ประชุมคณะกรรมการบริษัท
    และก่อนนำส่งตลาดหลักทรัพย์แห่งประเทศไทย

4.  คณะกรรมการตรวจสอบได้เสนอต่อคณะกรรมการบริษัท
    เพื่อขออนุมัติต่อที่ประชุมใหญ่สามัญผู้ถือหุ้นประจำปี 2547 เพื่อให้แต่งตั้งสำนักงานสอบบัญชี เอ
    เอ็ม ที แอสโซซิเอส เป็นผู้สอบบัญชีของบริษัท
    โดยเสนอค่าสอบบัญชีประจำปีเป็นจำนวนเงินไม่เกิน 330,000 บาท
    และได้แจ้งให้บริษัทฯแจ้งให้สำนักงานฯดำเนินการแต่งตั้งผู้สอบบัญชีไม่น้อยกว่า 2
    คนเพื่อป้องกันมิให้เกิดปัญหาจากการที่ผู้สอบบัญชีของกิจการไม่สามารถปฏิบัติงานได้ไม่ว่าด้วยเหตุใดก็ตาม

จากการร่วมทำงานมีประเด็นสำคัญที่ได้แนะนำและหารือมีดังนี้

1.  การกระจายรายย่อยให้เป็นไปตามข้อกำหนด รวมถึงการพิจารณาเปลี่ยนแปลงมูลค่าหุ้นฯ

2.  ความพร้อมและเพียงพอในการเปิดเผยข้อมูล

3.  การกำหนดกรอบอำนาจการจัดการ

4.  การกำหนดเป้าหมาย จัดทำแผนธุรกิจและการประเมินผลในทุกระดับ

5.  ความเหมาะสมของการกระจายที่ตั้งของหน่วยธุรกิจ

6.  การสนับสนุนบริษัทให้มีความพร้อมในแนวทางการกำกับดูแลกิจการที่ดี

7.  การใช้ประโยชน์จากการเป็นบริษัทจดทะเบียนในตลาดหลักทรัพย์แห่งประเทศไทยอย่างจริงจังเช่น
    การระดมทุนจากประชาชนทั่วไปฯลฯ

8.  การกำหนดกรอบนโยบายสำคัญเช่น การตั้งสำรองหนี้สูญฯและการตั้งสำรองสินค้าเสื่อมมูลค่า
    เป็นต้น

ในการทำงานนอกจากประชุมกับคณะกรรมการบริษัทแล้ว ได้เข้าติดตาม สอบทาน
กำหนดประเด็นที่มีความสำคัญเป็นหัวข้อเพื่อเป็นประโยชน์ในการพิจารณาร่วมกันระหว่างคณะกรรมการบริษัท
คณะกรรมการตรวจสอบ ผู้บริหาร พนักงาน ผู้สอบบัญชี ซึ่งนอกจากมีการจัดประชุมร่วมกันบ้างแล้ว
ก็ได้เข้าสังเกตุการณ์ในกิจการไม่น้อยกว่าเดือนละครั้งรวมทั้งมีการหารือระหว่างบุคคลที่เกี่ยวข้องทั้งที่บริษัทฯและทางโทรศัพท์
ซึ่งได้มีการประชุมกับผู้บริหารครั้งล่าสุดเมื่อวันที่ 26 มีนาคม 2547 เพื่อทบทวน
หารือร่วมกันในการสรุปความคืบหน้า ติดตามการดำเนินการ
และกำหนดกรอบแผนการดำเนินการต่อไป
โดยกรอบการทำงานจะเป็นไปตามหลักการกำกับดูแลกิจการที่ดีจำนวน 15 ข้อ
ตามแนวทางตลาดหลักทรัพย์แห่งประเทศไทย
และจะเห็นได้ส่วนหนึ่งจากประเด็นต่างๆที่ได้มีการแลกเปลี่ยน
ซึ่งจะมีการติดตามข้อมูลและความคืบหน้าเป็นลำดับไป
รวมทั้งพยายามให้มีการรายงานให้ชัดเจนมากขึ้นในแต่ละระดับ แต่ละประเด็นสำคัญ

สัญญาการจัดการ

  -ไม่มี-